**Kriteriji i elementi ocjenjivanja, vrednovanja i praćenja učenika**

**Nastavni predmeti**: *Kemija*

**Učiteljica:** Branka Pamić

**Razred:** VII. i VIII.

Elementi ocjenjivanjaučenika iz nastavnog predmeta kemija su:

1. Usvojenost, primjena i razumijevanje programskih sadržaja: a) usmeno

b) pisano

2. Praktični rad

3. Rješavanje problema

Iz navedenih elemenata učenik se ocjenjuje brojčano ocjenama od 1 (*nedovoljan*) do 5 (*odličan*), prema procjeni stupnja učenikovih postignuća i to po svakom stupnju na slijedeći način:

1. ***Usmena provjera:***

Praćenje usvojenosti znanja moguće je na svakom satu. Učeniku se postavlja između 3 i 7 pitanja, najmanje jednom u polugodištu. Učenik se može ispričati za usmeno provjeravanje ako duže vrijeme nije pohađao nastavu. Ispravak ocjene iz usmenog odgovaranja moguć je na redovnoj nastavi prema dogovoru sa učiteljicom.

* Nedovoljan (1) - nije usvojio osnovne pojmove, pogrešno objašnjava i ne povezuje gradivo, ne razumije smisao gradiva, ne izvršava zadatke, ne surađuje
* Dovoljan (2) - usvojeni su osnovni pojmovi, poznavanje tematike na razini prepoznavanja i reproduciranja gradiva, odgovara po sjećanju, nepotpuno znanje, bez razumijevanja, prezentira znanje uz znatnu pomoć učitelja
* Dobar (3) - interpretira gradivo uz navođenje po pitanjima, razumije osnovne probleme i zakonitosti, ali ga ih zna primijeniti, niti obrazložiti na primjerima, izvodi zaključke uz pomoć učitelja
* Vrlo dobar (4) - usvojeni su relevantni koncepti i zakonitosti, razumije gradivo i služi se znanjem, navodi vlastite primjere, izvodi zaključke i povezuje pojmove uz izrazito malu pomoć učitelja
* Odličan (5) - usvojeni su svi relevantni koncepti, razumije i povezuje gradivo, povezuje pojmove samostalno, objašnjava uzročno-posljeične veze, izvodi generalizacije, logično zaključuje, stečeno zanje primjenjuje na novim i složenijim primjerima, sposoban je prenositi znanje na druge učenike, služi se dodatnim izvorima znanja i informacijama iz raznolikih medija

1. ***Pisana provjera:***

Načini praćenja usvojenosti znanja prema Godišnjem planu i programu tijekom nastavne godine su:

* 4 ispita za 7. r. (dva puta u polugodištu)
* 4 ispita za 8. r. (dva puta u polugodištu)

Učenici koji u dogovoreno vrijeme nisu prisutni na nastavi, pisanu provjeru pišu naknadno. Negativne ocjene će se ispravljati pisanom ili usmenom provjerom po dogovoru.

Rezultati pisanih provjera se vrednuju prema postotcima rješenosti ispita i to:

0 - 48% *nedovoljan (1)*

49 - 59 % *dovoljan (2)*

60 – 78 % *dobar (3)*

79 - 89 % *vrlo dobar (4)*

90 - 100 % *odličan (5)*

\* Napomena: postotci riješenosti za određenu ocjenu mogu se mijenjati u ovisnosti o težini gradiva i prema procjeni učiteljice.

1. ***Kriteriji ocjenjivanja elementa praktični rad:***

U nastavi kemije učenicima će se u sklopu praktičnog rada ocjenjivati:

* Pokusi
* izvedba (način izvođenja i praćenje uputa, urednost, pridržavanje mjera opreza)
* prikaz rezultata (pravilan način bilježenja pokusa)
* zaključci (povezivanje opažanja sa poznatim činjenicama, razumijevanje)
* Plakati i prezentacije (sadržajno, vizualno, izlaganje)
  + - * dovoljan (2) - sadržaj je nerazumljiv i nejasan, izgledom neuredan i nepregledan, vizualno je neprivlačan, pri izlaganju vidljivo je nepoznavanje sadržaja, čitanje teksta koji ne razumije
      * dobar (3) - sadržaj je dosta nejasan, sadrži pogreške, izgledom nepregledno, bez sustavnog redoslijeda
      * vrlo dobar (4) - količina gradiva neprimjerena, koriste se nerazumljivi pojmovi, izgledom nije u potpunosti pregledno, u izlaganju ima nesigurnosti
      * odličan (5) - sadržaj, jasan, količina gradiva je primjerena uzrastu, izgledom uredno i vizualno privlačno, sustavno, izlaganje samostalno, točno, sustavno, jasno.
* Referati
* sadržaj (točnost, obuhvaćenost teme, jezgrovitost, struktura)
* struktura rada (naslova stranica sa imenom učenika, tekst u tri glava dijela: uvod, razrada, zaključak, popis korištene literature, imenovane slike i grafički prikazi)
* pridržavanje zadanog vremenskog roka

1. ***Kriteriji ocjenjivanja elementa rješavanje problema:***

U nastavi kemije učenicima će se u elementu rješavanje problema ocjenjivati:

* rješavanje problemskih i računskih zadataka na satu
* samostalnost u pronalaženju rješenja
* ispravna upotreba oznaka fizičkih veličina i formula
* ispravna upotreba mjernih jednica
* sistematičnost u rješavanju zadataka
* ispravno povezivanje činjenica koje dovode do rješenja

1. ***Opisno praćenje učenika***

Odnosi se na odnos učenika prema radu na satu te redovitost i savjesnost u radu i učenju: bilježnica (zabilješke s ploče), radna bilježnica (redovito rješavanje zadataka), pisanje domaće zadaće, aktivnost na satu i donošenje pribora.

Učiteljica kemije Branka Pamić